Monica Anghel
Monica Anghel (g. 1971 m. birželio 1 d. Bukarešte) – rumunų dainininkė. 1996 metais laimėjo šalies tarptautinę atranką į Euroviziją. Jos daina „Rugă pentru pacea lumii“ nepateko į Eurovizijos finalą dėl specialios atrankos etapo. Tais pačiais metais laimėjo „Golden Stag“ Rumunijoje. Kur kas sėkmingesnis buvo dalyvavimas 2002 m. Eurovizijoje Taline, su atlikėju Marcel Pavel. Šis duetas atliko dainą „Tell me why“ (liet. Pasakyk man, kodėl?), surinko 71 tašką ir užėmė aukštą 9 vietą. Tai trečias geriausias šalies rezultatas šiame konkurse.